**Likumprojekta**

**"Grozījumi Finanšu instrumentu tirgus likumā"**

**sākotnējās ietekmes novērtējuma ziņojums**

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts "Grozījumi Finanšu instrumentu tirgus likumā" (turpmāk – Likumprojekts) izstrādāts:1)  lai pārņemtu Eiropas Parlamenta un Padomes 2013. gada 22. oktobra direktīvas 2013/50/ES, ar kuru groza Eiropas Parlamenta un Padomes Direktīvu 2004/109/EK par atklātības prasību saskaņošanu attiecībā uz informāciju par emitentiem, kuru vērtspapīrus atļauts tirgot regulētā tirgū, Eiropas Parlamenta un Padomes Direktīvu 2003/71/EK par prospektu, kurš jāpublicē, publiski piedāvājot vērtspapīrus vai atļaujot to tirdzniecību, un Komisijas Direktīvu 2007/14/EK, ar ko nosaka sīki izstrādātus noteikumus Direktīvas 2004/109/EK atsevišķu noteikumu īstenošanai (turpmāk – Direktīva 2013/50/ES) Latvijas tiesību aktos. Direktīvas prasības ir jāpārņem līdz 2015. gada 27.novembrim; 2) lai noregulētu Finanšu un kapitāla tirgus komisijas tiesības un pienākumus, kas izriet no Eiropas Parlamenta un Padomes 2014. gada 16. aprīļa regulas Nr. 596/2014 par tirgus ļaunprātīgu izmantošanu (tirgus ļaunprātīgas izmantošanas regula) un ar ko atceļ Eiropas Parlamenta un Padomes Direktīvu 2003/6/EK un Komisijas Direktīvas 2003/124/EK, 2003/125/EK un 2004/72/EK (turpmāk- Regula Nr. 596/2014). Minētie pasākumi jānodrošina līdz 2016.gada 3.jūlijam; 3) lai precizētu Finanšu instrumentu tirgus likumu attiecībā uz prasībām prospektiem, kas jāpublicē, publiski piedāvājot vērtspapīrus vai atļaujot to tirdzniecību, ņemot vērā ES Pilot lietu 6446/14/MARK. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I** Pašlaik Latvijā saskaņā ar spēkā esošajām Eiropas Savienības direktīvām atklātības prasības attiecībā uz informāciju par emitentiem, kuru vērtspapīrus atļauts tirgot regulētā tirgū, nodrošina Finanšu instrumentu tirgus likumā iekļautās prasības, kas izriet no Eiropas Parlamenta un Padomes 2004.gada 15.decembra direktīvas 2004/109/EK par atklātības prasību saskaņošanu attiecībā uz informāciju par emitentiem, kuru vērtspapīrus atļauts tirgot regulētā tirgū un par grozījumiem Direktīvā 2001/34/EK. Pārskatot Eiropas Savienībā, t.sk. Latvijā, esošo praksi, konstatējams, ka nepieciešams vienkāršot dažus emitentu pienākumus, lai regulētie tirgi kļūtu pievilcīgāki maziem un vidējiem emitentiem, kuri piesaista kapitālu, kā arī, jāuzlabo pastāvošā atklātības režīma efektivitāte, jo īpaši attiecībā uz korporatīvo īpašumtiesību struktūras atklāšanu, ņemot vērā straujo dažādu finanšu instrumentu un to īpašumtiesību attīstību, tai pat laikā paredzot nozīmīgākas sankcijas par kapitāla tirgū izdarītajiem pārkāpumiem.Tādējādi:1. lai nodrošinātu administratīvā sloga samazināšanu emitentiem paredzēts samazināt emitentu starpperiodu pārskatu un periodiski publicējamās papildu finanšu informācijas biežumu un apjomu, Latvijai atsakoties no prasības par starpperiodu pārskata par divpadsmit mēnešiem sniegšanas, un attiecībā uz informāciju, kas jāsniedz par pārskata gada pirmajiem sešiem mēnešiem un pārskata gada trim un deviņiem mēnešiem izvirzot nedaudz mazākas prasības iesniedzamās informācijas apjomam, nekā tas ir gada pārskatam (piemēram, sniedzot starpperioda pārskatu, tiek pieprasīts saīsinātais finanšu pārskats, savukārt, sniedzot finanšu informāciju par trim un deviņiem mēnešiem, netiek prasīts iesniegt pielikumu. 2.Lai nodrošinātu valsts iestādēm veiktu maksājumu lielāku atklātību, emitentiem, kuru vērtspapīrus atļauts tirgot regulētā tirgū un kuri darbojas ieguves rūpniecībā vai pirmatnējo mežu izstrādes jomā, reizi gadā atsevišķā ziņojumā būtu jādara zināmi atklātībai maksājumi valsts iestādēm valstīs, kurās tie veic komercdarbību;3. Lai veicinātu pārrobežu ieguldījumus likumprojekts paredz nodrošināt ieguldītājiem ātru piekļuvi regulētai informācijai par visām regulētajā tirgū sarakstā iekļautām akciju sabiedrībām Eiropas Savienībā, izveidojot vienotu piekļuves punktu visām regulētas informācijas centralizētas glabāšanas sistēmām, tā kā pašreizējais valstu oficiāli noteikto regulētas informācijas centralizētas glabāšanas sistēmu tīkls nenodrošina šādas informācijas vienkāršu meklēšanu visā Eiropas Savienībā. 4. Tā kā inovācijas finanšu jomā ir radījušas jauna veida finanšu instrumentus, kas ļauj ieguldītājiem veidot ekonomiska rakstura riska darījumus ar sabiedrībām, bet par kuriem iepriekš normatīvie akti neparedzēja atklāt informāciju. Lai novērstu situācijas, ka šādus instrumentus varētu izmantot, lai slepeni iegādātos akcijas akciju sabiedrībās, kā rezultātā varētu notikt ļaunprātīga tirgus izmantošana un rasties nepatiess un maldinošs priekšstats par regulētajā tirgū iekļauto akciju sabiedrību ekonomiskajām īpašumtiesībām, paredzēts finanšu instrumentu turētājiem atklāt informāciju par īpašumtiesībām par visiem finanšu instrumentiem, kuru ekonomiskā ietekme ir līdzīga līdzdalībai akcijās un tiesībās iegādāties akcijas.5. Ņemot vērā finanšu tirgus attīstību ir nepieciešams pastiprināt sankcijas par atklātības prasību pārkāpumiem atbilstoši Eiropas Komisijas 2010.gada 9. decembra ''Paziņojumam par sankciju režīmu pastiprināšanu finanšu pakalpojumu nozarē'', tādējādi efektīvāk nodrošinot šo sankciju atturošo ietekmi uz sabiedrību kopumā. Būtiski ir arī publicēt minētās sankcijas un personas, kurām tās ir piemērotas, kas pastiprina sankciju atturošo efektu, kā arī veicina plašāku izpratni par labu praksi tirgus dalībnieku vidū.**II** Lai kapitāla tirgus netiktu ļaunprātīgi izmantots, kā arī novērstu un izmeklētu tirgus manipulāciju gadījumus līdz šim katra Eiropas Savienības dalībvalsts noteica sev raksturīgākās normatīvās prasības šajā tirgus uzraudzības segmentā, par pamatu ņemot Eiropas Parlamenta un Padomes 2003. gada 28. janvāra direktīvu 2003/6/EK par iekšējās informācijas ļaunprātīgu izmantošanu un tirgus manipulācijām (tirgus ļaunprātīgu izmantošanu). Kapitāla tirgus un tehnoloģiju attīstības tendences kopš minētās direktīvas stāšanās spēkā ir būtiski mainījušas finanšu vidi, kas radījis ne tikai priekšnoteikumu pēc jaunas mūsdienīgas normatīvās bāzes izveides tirgus manipulāciju un ļaunprātīgas izmantošanas mazināšanai, bet arī lai nodrošinātu vienādus noteikumus visās dalībvalstīs šajā tirgus segmentā, ņemot vērā tā izteikto pārrobežu raksturu. Ņemot vērā minēto 2014.gada 16.aprīlī tika pieņemta Regula, kas paredz vienotāku un stingrāku regulējumu, lai saglabātu tirgus integritāti, izvairītos no iespējamas regulatīvās arbitrāžas, garantētu saukšanu pie atbildības manipulācijas mēģinājuma gadījumā, un lai nodrošinātu lielāku tiesisko noteiktību un mazāku regulējuma sarežģītību un daudzveidību tirgus dalībniekiem, kas tikai veicinās Eiropas Savienības iekšējā tirgus pareizu darbību.Stājoties spēkā Regulai, no Finanšu instrumentu tirgus likuma ir izslēdzamas normas, kas tika transponētas ar Eiropas Parlamenta un Padomes 2003. gada 28. janvāra direktīvu 2003/6/EK par iekšējās informācijas ļaunprātīgu izmantošanu un tirgus manipulācijām (tirgus ļaunprātīgu izmantošanu), tostarp arī Finanšu instrumentu tirgus likuma 59. pants, kurā Latvija bija sniegusi tās informācijas uzskaitījumu, kura saskaņā ar Finanšu instrumentu tirgus likumu vienmēr uzskatāma par emitenta iekšējo informāciju, un tādējādi emitentam saskaņā ar Finanšu instrumentu tirgus likumu bija jāatklāj obligāti (vispārīgs iekšējā informācijas publicēšanas pienākums ir noteikts Finanšu instrumentu tirgus likuma 87. panta pirmajā un otrajā daļā), tai pat laikā atbilstoši Regulā un Eiropas Parlamenta un Padomes 2014.gada 16.aprīļa direktīvā 2014/57/ES par kriminālsodiem par tirgus ļaunprātīgu izmantošanu (tirgus ļaunprātīgas izmantošanas direktīva) noteiktajam pienākumam papildinot Finanšu instrumentu tirgus likumu ar Finanšu un kapitāla tirgus komisijas kā Regulas Nr.596/2014 piemērošanas un izpildes kompetentās institūcijas tiesībām un pienākumiem iekšējās informācijas izmantošanas un tirgus manipulāciju uzraudzībā:1. Tiesībām izdot normatīvos noteikumus, kas izriet no Regulā Nr.596/2014 noteiktā;
2. Tiesībām piemērot konkrētas sankcijas un uzraudzības pasākumus;
3. Tiesībām izveidot un uzturēt ziņošanas sistēmu par Regulas Nr.596/2014 iespējamajiem un faktiskajiem pārkāpumiem.

**III** Prospektu reģistrācija Finanšu un kapitāla tirgus komisija (turpmāk- FKTK) veic, pamatojoties uz Finanšu instrumentu tirgus likuma normām, kas pārņemtas ar Eiropas Parlamenta un Padomes 2003. gada 4.novembra direktīvu 2003/71/EK par prospektu, kurš jāpublicē, publiski piedāvājot vērtspapīrus vai atļaujot to tirdzniecību, un par Direktīvas 2001/34/EK grozījumiem, kā arī Eiropas Parlamenta un Padomes 2010. gada 24.novembra direktīvu 2010/73/ES, ar ko groza Direktīvu [2003/71/EK](http://www.l2d.lv/leul.php?i=8916) par prospektu, kurš jāpublicē, publiski piedāvājot [vērtspapīrus](http://www.l2d.lv/l.php?doc_id=173270) vai atļaujot to tirdzniecību, un Direktīvu [2004/109/EK](http://www.l2d.lv/leul.php?i=8491) par atklātības prasību saskaņošanu attiecībā uz informāciju par emitentiem, kuru [vērtspapīrus](http://www.l2d.lv/l.php?doc_id=173270) atļauts [tirgot](http://www.l2d.lv/l.php?doc_id=73799) regulētajā [tirgū](http://www.l2d.lv/l.php?doc_id=73799).Ņemot vērā EU Pilot lietā 6446/14/MARK norādītos argumentus par minēto direktīvu atsevišķu normu precīzu neieviešanu Finanšu instrumentu tirgus likumā, Latvija ir apņēmusies līdz 2015.gada 31.decembrim precizēt Finanšu instrumentu tirgus likuma normas attiecībā uz prospektu sagatavošanu un publicēšanu, konkrēti precizējot normas par prospektā atklājamo informāciju un kopsavilkumā norādāmo informāciju.**IV** 2006. gadā Finanšu instrumentu tirgus likumā tika ieviestas Eiropas Parlamenta un Padomes 2004.gada 21.aprīļa direktīvas [2004/25/EK](http://eur-lex.europa.eu/LexUriServ/LexUriServ.do?uri=CELEX:32004L0025:LV:HTML) par pārņemšanas piedāvājumiem normas attiecībā uz akciju atpirkšanas piedāvājumiem. Kopš minētā laika akciju atpirkšanas piedāvājuma izteikšanas normu interpretācija dažādos aspektos ir radījusi daudz jautājumu gan mazākumakcionāru tiesību jomā, gan akciju atpirkšanas pienākuma definēšanas jomā. Direktīva daudzus jautājumus līdz šim ir atstājusi dalībvalstu regulēšanas ziņā. Izvērtējot šobrīd Finanšu instrumentu tirgus likuma 148.pantā noteikto soda apmēru par likuma 66.panta nosacījumu neizpildi, FKTK secinājusi, ka minētais soda naudas apmērs 14 200 *euro* apmērā nesasniedz Administratīvā procesa likuma noteikto mērķi. Līdz šim atkārtoti, vai pat trīs reizes par Finanšu instrumentu tirgus likuma 66.panta pārkāpumiem sodītas personas, kas saistītas ar 7 emitentiem un izvērtējot minēto personu rīcību, FKTK secina, ka līdzšinējais maksimāli noteiktais soda apmērs par Finanšu instrumentu tirgus likuma 66.panta pārkāpumu nav samērīgs pret līdzekļiem, kas personai jāiegulda, lai minētajā likuma pantā noteikto pienākumu izpildītu. Proti, personai ir izdevīgāk pārkāpt Finanšu instrumentu tirgus likuma 66.panta nosacījumus un samaksāt FKTK uzlikto sodu, nevis izpildīt Finanšu instrumentu tirgus likuma normā noteikto pienākumu. Minētais secinājums radies, izvērtējot finanšu instrumentu tirgus attīstību Latvijā un analizējot personu izdarīto Finanšu instrumentu tirgus likuma 66.panta nosacījumu neievērošanas biežumu un pārkāpumu būtību.Ņemot vērā minēto, FKTK piedāvā ar likumprojektu veikt grozījumus Finanšu instrumentu tirgus likuma 148.pantā, palielinot Finanšu instrumentu tirgus likuma 148. panta ceturtajā daļā noteikto soda apmēru no 14 200 *euro* līdz 700 000 *euro*. Konkrētais soda naudas apmērs izvēlēts, izvērtējot šīs anotācijas II sadaļā minētajā Eiropas Parlamenta un Padomes 2014. gada 16. aprīļa regulas Nr. 596/2014 par tirgus ļaunprātīgu izmantošanu noteikto soda sankciju apmēru. Likumprojektā, nosakot, kāda informācija emitentam ir jāatklāj tā starpperioda pārskatā (par pirmajiem pārskata gada sešiem mēnešiem), un kāda jāsniedz, sagatavojot finanšu informāciju par trim un deviņiem mēnešiem, FKTK ir noteikusi prasības, kuras jāņem vērā kapitālsabiedrībām, sagatavojot likumprojekta 23.pantā ietverto Finanšu instrumentu tirgus likuma 57. pantā minēto informāciju, atkarībā no tā, pēc kādām prasībām tiek sagatavota minētā informācija (saskaņā ar izcelsmes dalībvalsts prasībām, Starptautiskajiem finanšu pārskatu standartiem vai arī izmatojot arī Starptautiskos finanšu pārskatu standartu posteņu atzīšanas un novērtēšanas principus), kā arī ir noteikts, no kā sastāv saīsinātais finanšu pārskats (kas sniedzams par pārskata gada pirmajiem sešiem mēnešiem), un kādi posteņi un starpsummas iekļaujamas, sniedzot finanšu informāciju par pārskata gada trim un deviņiem mēnešiem.  |
|  3. | Projekta izstrādē iesaistītās institūcijas | Finanšu un kapitāla tirgus komisija, Latvijas Komercbanku asociācija, Latvijas Finanšu instrumentu tirgus asociācija, Nasdaq Riga, AS. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz finanšu tirgus dalībniekiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2014.gads** | Turpmākie trīs gadi (tūkst. *euro*) |
| **2015.gads** | **2016.gads** | **2017.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai pilnībā pārņemtu Direktīvas prasības, Likumprojekts paredz pakārtotu normatīvo aktu izstrādi. |
| 2.  | Atbildīgā institūcija | Finanšu un kapitāla tirgus komisija. |
| 3. | Cita informācija  | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Eiropas Parlamenta un Padomes 2013. gada 22. oktobra direktīvas 2013/50/ES, ar kuru groza Eiropas Parlamenta un Padomes Direktīvu 2004/109/EK par atklātības prasību saskaņošanu attiecībā uz informāciju par emitentiem, kuru vērtspapīrus atļauts tirgot regulētā tirgū, Eiropas Parlamenta un Padomes Direktīvu 2003/71/EK par prospektu, kurš jāpublicē, publiski piedāvājot vērtspapīrus vai atļaujot to tirdzniecību, un Komisijas Direktīvu 2007/14/EK, ar ko nosaka sīki izstrādātus noteikumus Direktīvas 2004/109/EK atsevišķu noteikumu īstenošanai Latvijas tiesību aktos. Eiropas Parlamenta un Padomes 2014. gada 16. aprīļa regulas Nr. 596/2014 par tirgus ļaunprātīgu izmantošanu (tirgus ļaunprātīgas izmantošanas regula) un ar ko atceļ Eiropas Parlamenta un Padomes Direktīvu 2003/6/EK un Komisijas Direktīvas 2003/124/EK, 2003/125/EK un 2004/72/EK nosacījumi. Minētie pasākumi jānodrošina līdz 2016.gada 3.jūlijam. EU Pilot lieta 6446/14/MARK. |
| 2. | Citas starptautiskās saistības | Projekts šo jomu neskar.  |
| 3. | Cita informācija | Nav. |

|  |
| --- |
| **1. tabula** **Tiesību akta projekta atbilstība ES tiesību aktiem** |
| Direktīva 2013/50/ES | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punkta ietvaros. |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta a) punkta i) apakšpunkts | Likumprojekta 2. pantā ietvertais Finanšu instrumentu tirgus likuma 1. panta 12.punkts | Ieviests pilnībā. | Likumprojekts nenosaka stingrākas prasības kā ES tiesību akts |
| 1. panta ii) punkts | Likumprojekta 4. pantā ietvertais Finanšu instrumentu tirgus likuma 3.1 panta ceturtās daļas 3.punkts | Ieviests pilnībā. | Likumprojekts nenosaka stingrākas prasības kā ES tiesību akts |
| 6.pants | Likumprojekta 24. pantā ietvertais Finanšu instrumentu tirgus likuma 57.2 pants | Ieviests pilnībā | Likumprojekts nenosaka stingrākas prasības kā ES tiesību akts |
| 13.a pants | Nav saistošs | Nav saistošs |  |
| 22.pants | Nav saistošs | Nav saistošs |  |
| 28.pants | Nav saistošs | Nav saistošs |  |
| 28.a pants | Nav saistošs | Nav saistošs |  |
| 28.b pants | Nav saistošs | Nav saistošs |  |
| 28.c pants | Nav saistošs | Nav saistošs |  |
| 29.pants | Nav saistošs | Nav saistošs |  |
| Direktīva 2014/51/ES | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punkta ietvaros. |
| 1. panta 3. punkts | Likumprojekta 6. pantā ietvertā Finanšu instrumentu tirgus likuma 14.panta vienpadsmitā daļa | Ieviests pilnībā | Likumprojekts nenosaka stingrākas prasības kā ES tiesību akts |
| 1.panta 2.punkts | Likumprojekta 9. pantā ietvertais Finanšu instrumentu tirgus likuma 17.2 panta pirmā un otrā daļa | Ieviests pilnībā | Likumprojekts nenosaka stingrākas prasības kā ES tiesību akts |
| 1.panta 4.punkts  | Likumprojekta 11. pantā ietvertā Finanšu instrumentu tirgus likuma 21.panta devītā daļa; Likumprojekta 20. pantā ietvertais Finanšu instrumentu tirgus likuma55.pants  | Ieviests pilnībā | Likumprojekts nenosaka stingrākas prasības kā ES tiesību akts |
| 1.panta 5.punkts | Likumprojekta 12. pantā ietvertā Finanšu instrumentu tirgus likuma 24.panta piektā daļa;Likumprojekta 17. pantā ietvertā Finanšu instrumentu tirgus likuma 52.panta piektā daļa | Ieviests pilnībā | Likumprojekts nenosaka stingrākas prasības kā ES tiesību akts |
| Regula Nr. 596/2014 | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punkta ietvaros. |
| 1.-3. pants  | Likumprojekta 34. pantā ietvertā Finanšu instrumentu tirgus likuma 84.pants  | Ieviests pilnībā | Likumprojekts nenosaka stingrākas prasības kā ES tiesību akts |
| 8.pants, 14. panta a), b) apakšpunkts,  | Likumprojekta 35.pantā ietvertā Finanšu instrumentu tirgus likuma 84.1 pants, Likumprojekta 40.pantā ietvertā Finanšu instrumentu tirgus likuma 148.pants  | Ieviests pilnībā | Likumprojekts nenosaka stingrākas prasības kā ES tiesību akts |
| 14. un 15.pants, 16.panta 1.,2.punkts, 17.panta 1., 2., 4., 5., un 8.punkts, 18.panta 1., 2., 3., 4., 5. un 6.punkts, 19.panta 1., 2., 3., 5., 6., 7. un 11.punkts, 20.panta 1.punkts | Likumprojekta 40. pantā ietvertā Finanšu instrumentu tirgus likuma 148.panta septiņpadsmitā daļa;Likumprojekta 41. pantā ietvertā Finanšu instrumentu tirgus likuma 150.panta ceturtā daļa | Ieviests pilnībā | Likumprojekts nenosaka stingrākas prasības kā ES tiesību akts |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Gadījumos, kur ir izvēles iespēja, atbilstoši dalībvalsts izvēles tiesībām ir izdarīta izvēle pārņemt direktīvas prasības nacionālajā normatīvajā regulējumā, lai nodrošinātu efektīvu tirgus dalībnieku uzraudzību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Likumprojekta izstrādes sākšanu tika informēta Latvijas Komercbanku asociācija, Latvijas Finanšu instrumentu tirgus asociācija, Nasdaq Riga, AS, kā arī projekts tika ievietots FKTK mājas lapā. |
| 2. | Sabiedrības līdzdalība projekta izstrādē  | Likumprojekts tika nosūtīts saskaņošanai Latvijas Komercbanku asociācijai, Latvijas Finanšu instrumentu tirgus asociācijai, Nasdaq Riga, AS. |
| 3. | Sabiedrības līdzdalības rezultāti  | Latvijas Komercbanku asociācijas, Nasdaq Riga, AS iebildumi un priekšlikumi ņemti vērā daļēji – likumprojekts precizēts likumprojektu attiecībā uz daļu no saņemtajiem iebildumiem, kā arī ir sniegti uzraudzības iestādes skaidrojumi tirgus dalībniekiem par regulējuma piemērošanu daļai no priekšlikumiem. Latvijas Finanšu instrumentu tirgus asociācijas priekšlikumi tika ņemti vērā. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis", kā arī ievietojot to bezmaksas normatīvo aktu datu bāzē www.likumi.lv.Likums tiks ievietots arī FKTK mājas lapā internetā. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Likumprojekta prasību izpildi nodrošinās FKTK. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes. Jaunu institūciju izveide, esošo likvidācija vai reorganizācija netiek paredzēta.  |
| 3. | Cita informācija | Nav. |

Finanšu ministra vietā-

ārlietu ministrs E.Rinkēvičs

26.01.2016. 14:50

2959

K.Bērze-Bērziņa

67083857; Krista.Berze-Berzina@fm.gov.lv

L.Tiltiņa

67774936; Laura.Tiltina@fktk.lv